آمریکانین یئنی جمهورباشقانی دونالد ترامپ‌ین دنیز اؤته‌‌سی اؤلکه‌لرده آمریکا مرکزی کشفیات تشکیلاتی (سیا)'نین " black sites " اولا‌راق بیلینن گیزلی سورغولاما و نظارت مرکزلرینی تکرار آچدیرمانی قیمتلندیردیگی ادعا ائدیلدی.
آمریکا مطبوعاتینا عکس اولونان خبرلرده، ترامپ‌ین میلی امنیت قروپونا سیانین 11 سپتامبر سالدیری‌لاری سونراسیندا القاعده و باغلانتیلی تشکیلات‌لارین نماینده‌لرینی و شوپهه‌لیلرینی سورغولاماق مقصدیله خاریجده قوردوغو گیزلی حبس‌خانا‌لارین وضعیتینی و اونلار ایله آمریکا اراضی‌سینده اولان خبس‌خانا‌لاردا تشکیلاتین ترور شوپهه‌لیلریننه تطبیق ائتدیغی ایشگنجه ایچه‌ریکلی سورغولاما اصول‌لارینی ترور تشکیلاتی داعش منسوب‌لاری و شوپهه‌لی‌لر اوچون ده ایستیفاده ائتمک اوچون نظردن کئچیرمه‌لرینی طلب ائتدیگی ایفاده ائدیلدی.
نیویورک تایمز قزئتی‌نین ایلک اولا‌راق اورتایا آتدیغی ادعایا گؤره، ترامپ‌ین مصلحتچی‌لری بو موضوعدا بیر باشقانلیق فرمانی حاضیرلادیغی و یاخین بیر زاماندا ترامپ طرفین‌دن ایمضالاناجاغی ادعا ائدیلدی.
ترامپ‌ین داعشله موباریزه‌ده ایشگنجه ایچه‌ریک‌لی سورغولاما اصول‌لارینی اؤنجه گتیرجگی ادعا‌لاری آغیر اعتراض‌لارا سبب اولدو.
اسکی آمریکا باشقانی باراک اوباما، 2009-جی ایلده سیانین خاریجده حبس‌خانا قورماسی و ایشلتمه‌سینی قاداغان ائتمیشدی.
آمریکا کونگره‌سی ایسه 2015-جی ایلده بیر قانون ایله سیاین یورد خاریجین‌دکی حبس‌خانا‌لاریندا و آمریکا اوردوسو ساحه تعلیماتنامه‌سی خاریجین‌دکی سورغولاما اصول‌لارینی غیری-قانونی اولا‌راق نیتلندیرمیشدی.
سؤز موضوعسو قاداغانین حیاتا کئچیریلمه‌سینده اهمیت‌لی قاتقی‌سی اولان آریزونا سناتورو جمهوریتچی جان مک کین بو ادعا‌لارا اعتراضینی،
"باشقان نه ایمضا‌لارسا ایمضالاسین، قانون قانون‌دور. آمریکایا ایشگنجه‌نی گئری گتیرمیه‌جگی. "ایفاده‌لری ایله دیله گتیردی.
ساحه تعلیماتنامه‌سی‌نین ایچری‌سینده تضییق‌لی سو و دیگر ایشگنجه اصول‌لاری‌نین یئر آلمادیغینی خاطیرلا‌دان مک کین، تعلیماتنامه گونجللنیرسه بونون آمریکا قانون‌لارینا اویغون بیر شکیلده ائدیلمه‌سی لازیم اولدوغو و ائدیلن آکتواللاشدیرمانین ایجرایه گیرمه‌دن 30 گون اوّل توپلوملا پایلاشیلماسی لازیم اولدوغونون وورغولادی.
مک کین، آیریجا سیاین یئنی دیرکتورو مایک پمپئو ایله ائتدیگی فردی و توپلوما آچیق دانیشیق‌لاردا پمپئونون اؤزونه 'ترامپ ایشگنجه‌نی گئری گتیرسه بئله اؤزونون بونا قارشی دوراجاغینی سؤیلدیگینی کؤچوردو.
